নিজস্ব প্রতিবেদন: মেট্রো যাত্রীদের জন্য দারুণ খবর। শুরু হচ্ছে ইস্ট-ওয়েস্ট মেট্রোয় নয়া ট্রেন পরিষেবা। এই মাস থেকেই অত্যাধুনিক এই ট্রেনের ট্রায়াল রান শুরু হয়ে যাচ্ছে। মেট্রোর ট্রায়াল রানের জন্য ব্যাঙ্গালোর থেকে নয়া এই ট্রেন আনা হয়েছে কলকাতায়। আর এর লক্ষ্য একটাই, পুজোর আগেই যাতে পুরোদমে নতুন এই ট্রেন পরিষেবা চালু করে দেওয়া। জানা গিয়েছে, অত্যাধুনিক এই ট্রেন তৈরি করেছে ব্যাঙ্গালোরের BEML লিমিটেড। মোট নশো কোটি টাকার বরাত পেয়েছে এই কোম্পানি। সাধারণ মেট্রোর থেকে নয়া এই মেট্রোয় থাকবে বেশকিছু বিশেষ পরিষেবা। বিপদের আশঙ্কা বুঝলে, যাত্রীরা কামরা থেকেই ফোনের মাধ্যমে চালকের সঙ্গে কথা বলতে পারবেন। ঘণ্টায় ৮০ কিমি বেগে ছুটবে এই ট্রেন।